text: Rundt om Lunden med Basso
  10 august 2011 kl. 15.52
  I Horsens går folk med i Lunden, mens andre kører omkring den på cykel. Det årlige Rundt om Lunden foregår i dag, og Italiens Ivan Basso kom for at køre med.
  Det var ikke helt problemfrit at få Ivan Basso til Horsens. Den italienske stjernerytter landede planmæssigt i Kastrup Lufthavn, men det gjorde hans cykel ikke. Den kom først klokken 14, lød beskeden fra personalet i lufthavnen.
  
  Træningstur
  Ivan Basso måtte vente i over to timer for at få sin cykel, og han foretrak at vente, fordi han ikke vil køre på en fremmed cykel. Først midt på eftermiddagen kunne han sætte kurs mod Horsens.
   
  Ivan Basso fik en træningstur i Horsens-området før løbet, og en af rytterne fra Glud & Marstrand-holdet orienterede ham om, hvilken rute, der skulle køres på, og hvordan man kører i danske gadeløb.
   
  Basso er vant til at starte langsomt, selvom han har været med i store ræs som Giro d'Italia og Tour de France.  Men "Rundt om Lunden" er et udskilningsløb på en time plus fem omgange med fuld fart fra starten. 
  Vejret i dag har ikke været godt. Arrangørerne regnede med omkring 5000 tilskuere.
  